"อะเซโรดอน จูเบตัส"
เจน เจ้าเคราเทา ฟังให้ดี เราใกล้ถึงจุดกระโดดแล้ว
รับทราบ เดวิด เราพร้อมแล้ว
เอาใหม่ ฉันพร้อมคนเดียว
ฉันรู้ว่ามันออกจะน่ากลัว เจ้าเคราเทา
แต่ข้างล่างนั่นมีสัตว์ที่ต้องการ ความช่วยเหลืออยู่
แถมร่มชูชีพไฮเทคก็รับประกันได้ ว่าเราจะลงพื้นอย่างปลอดภัย
เราถึงจุดกระโดดแล้ว ขอบพระคุณที่ร่วมเดินทางกับแอร์เดวิด
เจอกันข้างล่างนะเพื่อนฝูง
เหมือนแกจะต้องการตัวช่วยนะ เจ้าเคราเทา
ค้างคาวที่ตื่นเช้าจะได้กินหนอน
หมายถึงนกที่ตื่นเช้า จะได้กินหนอนหรือเปล่า
วันนี้ไม่ใช่ เพราะวันนี้ เราจะไปช่วยอะเซโรดอน จูเบตัส
ขอเดา เป็นชื่อทางวิทยาศาสตร์ ของค้างคาวสินะ
ตามหลักคือค้างคาวผลไม้ หรือค้างคาวยักษ์
ค้างคาวยักษ์เหรอ อะไรยักษ์ๆ นี่ยังต้องให้เราช่วยอีกเหรอ
เพราะโชคร้ายที่พวกมันหลงเหลืออยู่ไม่มากน่ะสิ
สาเหตุหนึ่งที่ทําให้สัตว์บางชนิดใกล้สูญพันธุ์
คือเพราะพวกมันไม่มีอาหารเพียงพอ
ฉะนั้นขั้นแรกเราต้องรู้ให้ได้ว่าพวกมันกินอะไร
ง่ายจะตาย
เลือดไง ใครๆ ก็รู้
ลงได้ดี เจ้าเคราเทา
เจอค้างคาวผลไม้แล้ว
ไม่สิ เจอฝูงค้างคาวผลไม้แล้ว
สบายใจได้ เจ้าเคราเทา
ค้างคาวแวมไพร์บางตัวดูดเลือดก็จริง
แต่ค้างคาวส่วนใหญ่น่ะกินแมลง ผลไม้ ปลา หนู กิ้งก่า...
ชิมแปนซี
ไม่หรอก แต่กินค้างคาวตัวอื่น
อี๋ สุดจะแหวะ
ใครๆ ก็ต้องเอาตัวรอดทั้งนั้น เดวิด
ค้างคาวพวกนี้มีฉายาว่าจิ้งจอกบินมงกุฎทอง
ฉันเลยคิดว่ามันคงกินอะไรแบบที่จิ้งจอกกิน
- จิ้งจอกมันกินพวกเดียวกันเองหรือเปล่า - ไม่
ตัดออกจากรายการของกินเลย
ถ้าฉันติดกล้องบนตัวพวกมันได้สักตัว
เราก็จะได้เห็นว่ามันกินอะไร แล้วก็หาทางช่วยพวกมันได้
ระวังหลัง กับคอเธอด้วยนะ
เขาล้อเล่นน่า เจ้าเคราเทา
อีกอย่าง พวกมันหากินตอนกลางคืน แปลว่าพวกมันจะนอนยาวจนกว่าจะเริ่มมืด
เรามีเวลาเหลือเฟือ
โอ๊ะโอ
เจน แม่บอกเป็นร้อยรอบแล้ว
"ห้ามกรีดร้อง คําราม หรือหอน ตอนแม่คุยงานอยู่"
โทษทีค่ะ แม่ แต่อีกนิดเดียวเราก็จะติดกล้อง บนตัวจิ้งจอกบินได้แล้วเชียว
จะได้เห็นว่ามันกินอะไร
มันไม่ใช่อย่างที่คุณคิดนะครับ มันคือค้างคาว
ตามหลักก็คือค้างคาวผลไม้
โอเค งั้นก็โชคดีนะ
- ขอแค่ให้... - เงียบ
ถ้าอยากเข้าใกล้ค้างคาวเราก็ต้องเงียบอยู่แล้ว
ไม่แน่ใจว่าลูกเข้าใจที่แม่พูดไหม แต่ข้าวเย็นจะเสร็จในอีกครึ่งชั่วโมงนะ
ค่ะๆ
ค่ะ ยังอยู่ในสายค่ะ
เจน เจ้าเคราเทาบินไปแล้ว
ไม่นะ เจ้าเคราเทา
เจ้าเคราเทา ไม่ต้องห่วง เดี๋ยวฉันไปช่วย
ถือสายสักครู่ค่ะ
เจน เมื่อกี้แม่ว่ายังไง
ลูกจะไปไหน
เจ้าเคราเทาปลิวไปจากระเบียงค่ะ ไม่รู้ว่าไปไหน
ไม่ต้องห่วงครับ คุณแม่เจน เราจะหามันให้เจอ มันต้องไม่เป็นอะไร
ได้ ตามนั้น กลับมากินข้าวเย็นก็แล้วกัน
ทําอะไรกินเหรอครับ
ฉันยังนึกไม่ออก
เดวิด อะไรของนาย
ก็ถามดู เผื่อฉันจะอยากมากินด้วย
พาสต้าล่ะเป็นไง
เจอกันมื้อเย็นครับ
โอเค
เริ่มจากตรงไหนดี เจ้าเคราเทาไปอยู่ไหนก็ไม่รู้
แยกย้ายกันไปน่าจะหาได้ทั่วกว่า
เจ้าเคราเทา แกอยู่ไหนน่ะ
เจ้าเคราเทา เจ้าเคราเทา
- เจอไหม - ไม่มีวี่แววเลย
ทางนี้ก็ไม่เจอเหมือนกัน
เจ้าเคราเทาผู้น่าสงสาร มันคงกลัวตัวสั่น
ก็ควรจะกลัวอยู่หรอก
ฉันเจอมันแล้ว แต่เธอคงไม่ชอบที่ที่มันอยู่
ทําไมฉันต้องไม่ชอบด้วย สวนนี้สวยดีออก
เธอไม่รู้เหรอว่านี่บ้านใคร
ว่ากันว่าเจ้าของบ้านไม่เคยออกมาจากบ้านเลย
ว่ากันว่าเขาเป็นคนนิสัยไม่ดีที่สุด ในประวัติศาสตร์ย่านนี้
- ว่ากันว่า... - ใครเป็นคนว่า
ส่วนใหญ่ก็น้องสาวฉัน
มีหลายเรื่องที่คนอื่นคิดเกี่ยวกับค้างคาว ซึ่งไม่เป็นความจริง
ก็อาจเหมือนคนที่อาศัยอยู่บ้านนี้
แต่มีสิ่งหนึ่งที่ฉันรู้แน่นอน
ไม่ว่าอะไรที่ไปอยู่ตรงนั้น ไม่เคยมีใครได้คืน
เห็นไหม
ทุกอย่างมีครั้งแรกเสมอ
บอกแล้ว
อาจไม่มีคนอยู่บ้านก็ได้
สวัสดีค่ะ หนูชื่อเจน
ขอโทษที่รบกวนนะคะ
แต่เจ้าเคราเทาเพื่อนเรา โดดร่มไปลงหลังบ้านคุณ
เราอยากได้ตัวเขาคืนค่ะ
อยากยืมตุ๊กตาฉันสักตัวไหม
เราจะทิ้งเจ้าเคราเทาไปเฉยๆ ไม่ได้นะ
เขาติดอยู่ตรงนั้น นายก็เห็นกับตา
- เธอจะไปไหน - ไปเอาเพื่อนฉันออกมา
เดี๋ยว เจน อย่า
มันเริ่มค่ําแล้วนะ
เราไปคุยกันระหว่างกินข้าวเย็นที่บ้านเธอดีไหม
ฉันว่าเขาคงไม่ว่าหรอก ถ้าเรารีบไปเอามันออกมา
ฉันว่าเขาว่าแน่ๆ
อดทนไว้ เจ้าเคราเทา ฉันมาช่วยแล้ว
เจน เร็วเข้า เราต้องไม่โดนจับได้ที่นี่
เกือบแล้ว
นี่
ไม่นะ ฉันทํามันขาด
ออกไปจากบ้านฉัน ทั้งคู่เลย
- ไม่นะ - อุ๊ย ไม่ โอ๊ะโอ
- จะไปแล้วค่ะ - ออกไป
(สเปรย์กําจัดศัตรูพืช)
คุณใช้ยาฆ่าแมลงเหรอ
ไม่ใช่ปัญหาหลักของเราในตอนนี้นะ
ออกไป เดี๋ยวนี้
พวกเธอกําลังบุกรุก
เราขอโทษครับ เราขอโทษ
เดี๋ยว เราต้องกลับไปช่วยเจ้าเคราเทา
อะไรน่ะ
จิ้งจอกบิน
เธอบอกว่ามันนอนตอนกลางวันไม่ใช่เหรอ
พวกมันเริ่มออกล่าตอนโพล้เพล้
ดูสิว่าปีกมันใหญ่แค่ไหน มันน่าทึ่งจริงๆ
มันน่าสยองมากกว่านะ วิ่ง
เร็วเข้า
- พวกมันอาจกินคน - มันตัวใหญ่ก็จริง แต่ก็ไม่ใหญ่ขนาดนั้น
ทําไมทุกอย่างที่เราพยายามจะช่วย ต้องโจมตีเราด้วย
ฉันว่ามันไม่ได้ทําแบบนั้นนะ
แล้วฉันก็คิดว่าเราหนีมันพ้นแล้ว
แน่ใจนะ
เพราะฉันอยากกินข้าวเย็น แต่ไม่อยากเป็นข้าวเย็นซะเอง
อะไร
มันเกาะฉันอยู่ใช่ไหม
มันดูดเลือดฉันอยู่หรือเปล่า
แล้วมันตั้งท่าจะดูดไหม
ค้างคาวที่ดูดเลือดมนุษย์หายากมากนะ
งั้นแปลว่าอาจจะ คําตอบก็คืออาจจะ
ฉันถึงได้เลือกที่จะอยู่บนเครื่องบินไงล่ะ เจน
เอาเจ้านี่ออกไปจากตัวฉัน
ฉันรู้สึกได้ถึงเท้ายักษ์ของมัน
ตอนนี้นายดูเท่สุดๆ ไปเลย
เดวิด
ฉันไม่คิดว่ามันอยากให้เราช่วยนะ เจน
เราแค่ต้องเข้าใจมันมากกว่านี้ มันใกล้สูญพันธุ์แล้ว
ฉันว่าฉันเข้าใจว่ามันพยายามจะกินฉัน
ฉันนี่แหละที่ใกล้สูญพันธุ์
เราไม่รู้จริง... สักหน่อย
บางทีแม่ฉันอาจช่วยได้
แถมข้าวเย็นก็น่าจะเสร็จแล้วด้วย
จะมีของหวานด้วยไหม
ว่าแต่รู้หรือยังว่าพวกมันดูดเลือดหรือเปล่า
- ยังไม่แน่ค่ะ - ดูดครับ
ต้องมีเหตุผลอื่นที่มันไล่ตามเราสิน่า
ขนาดค้างคาวแวมไพร์ ปกติก็ไม่ออกมาหาเลือดมนุษย์ดื่ม
และถึงพวกมันทํา ก็จะทําตอนที่เหยื่อหลับเท่านั้น
ฉันว่าฉันจะไม่หลับอีกต่อไปแล้ว
มดตัวนั้นมาจากไหน
ตัวนั้นด้วย
ดูพวกเธอสองคนสิ มดเต็มตัวไปหมด
อย่างนี้นี่เอง
เจ้าจิ้งจอกบินถึงได้ไล่ตามเรา
มันต้องอยากกินมดแน่เลย
โอเค แต่ทําไมพวกลูกถึงได้ตัวเหนียวจัง
เราบังเอิญเหยียบผลไม้เละเทะน่ะค่ะ
แต่ฉันรู้แล้วว่า จะเอาเจ้าเคราเทากลับมาได้ยังไง
และจิ้งจอกบินจะต้องช่วยเรา
ฉันอยากได้ส่วนประกอบของเครื่องบินนาย
รอให้กินเสร็จก่อนได้ไหม
แล้วก็ไล่มดพวกนี้ไปด้วย
คิดจริงๆ เหรอว่ามันจะได้ผล
ต้องได้
เขาเอาเจ้าเคราเทามาไว้ในบ้าน เขาขโมยมัน
บอกแล้วว่าเขานิสัยไม่ดี
คุณขโมยเพื่อนรักของหนู
นึกว่าฉันเป็นเพื่อนรักเธอซะอีก
คุณขโมยเพื่อนรักคนหนึ่งของหนู
พวกเธอย่ําต้นผลไม้ฉัน ก็คงถือว่าเราหายกัน
มันเป็นอุบัติเหตุ คุณทําเราตกใจ
แล้วคิดว่าฉันตกใจแค่ไหน
ที่เห็นคนแปลกหน้าสองคน มาด้อมๆ มองๆ หลังบ้าน
เราลองกดกริ่งดูแล้ว
พอไม่มีคนอยู่ก็ถือวิสาสะเข้ามาเองได้เหรอ
ทําไมคุณถึงขี้โมโหจัง
ไปจากที่นี่ซะ
เดี๋ยว เรามีของมาให้ค่ะ
ชดใช้ในสิ่งที่เราทําเละ
ถ้าไม่ใช่ต้นผลไม้ละก็ ฉันไม่อยากได้
บ้านค้างคาวค่ะ
ที่เคยเป็นเครื่องบินของผมมาก่อน
คุณพ่นยาฆ่าแมลงที่ต้นไม้ทําไม
เพื่อกําจัดแมลงไง
ยาฆ่าแมลงมันไม่ดีต่อสิ่งแวดล้อมเลยนะคะ
อะไรก็ไม่ดีต่อสิ่งแวดล้อมทั้งนั้น
ไม่จริงค่ะ ดูสิ
"เราเชื่อได้อย่างไรว่าการเพาะพันธุ์อาหาร ในสารพิษนั้นคือความคิดที่ดี"
เจน กูดอลล์พูดไว้
ยาฆ่าแมลงคือสารพิษ เรากําจัดแมลงด้วยวิธีอื่นก็ได้
อย่างเช่น ค้างคาวจํานวนมากกินแมลง
- นั่นค้างคาวเหรอ - หนูวาดได้ดีแค่นี้
แต่ค้างคาวตัวเดียวกินแมลงคืนละพันตัวแน่ะ
มากเกินพอที่จะปกป้องสวนสวยของคุณ
ฉันไม่ชอบให้มีผู้บุกรุกในบ้าน ไม่ว่าจะตัวเล็กหรือใหญ่
ลาก่อน
มาตกลงกัน
ให้เราเอาบ้านค้างคาวนี้ไว้หลังบ้านคุณหนึ่งคืน
และถ่ายวิดีโอให้ดูว่า ค้างคาวกินแมลงในสวนของคุณไหม
ตอนนี้จะมาติดกล้องด้วยเหรอ
ถ้าได้ผล คุณก็เก็บกล่องนี้ไว้ แล้วก็ไม่ต้องใช้ยาฆ่าแมลงอีก
แล้วก็คืนเจ้าเคราเทาให้เรา
ถ้าไม่ได้ผลล่ะ
- คุณก็ได้เจ้าเคราเทาไป - เจน
ก็ได้ ตามนั้น ตกลง
ฉันทําทุกวิถีทางเพื่อกําจัดแมลงพวกนี้...
กับพวกเธอสองคน
มีอะไรหรือเปล่า
เราเอาบ้านค้างคาว กับกล้องเก่าๆ ของพ่อเดวิดไปติดไว้
หวังว่าค้างคาวมันจะโผล่มา
เราจะได้รู้ว่ามันกินอะไร แล้วก็เอาเจ้าเคราเทากลับมา
ลูกน่ะเป็นอะไรหรือเปล่า
หนูคิดถึงมันแล้วค่ะ
แม่ไปคุยกับผู้หญิงคนนี้ให้เอาไหม
หนูจัดการได้ค่ะ
แม่รู้ว่าลูกจัดการได้
ทําไมคนบางคนถึงขี้โมโหจังคะ
ชีวิตไม่ใช่เรื่องง่ายจ้ะ ลูกรัก
และบางครั้งการโมโหเหวี่ยงใส่โลกมันง่ายกว่า
แทนที่จะพยายามทําอะไรเพื่อเปลี่ยนแปลงมัน
ซึ่งตรงข้ามกับลูกเลย
เดี๋ยวแม่มา
นี่เป็นตุ๊กตาของแม่ตอนเด็กๆ
- คืนนี้แม่ให้ยืม - ขอบคุณค่ะ แม่
รักแม่นะคะ
รักลูกเหมือนกัน
- อย่าลืมปิดไฟทางเดินนะคะ - ไม่ลืมจ้ะ
สวัสดีค่ะ
ล้อเล่นใช่ไหมเนี่ย
เช้าวันที่ดี
ดีก็ดี
ฉันว่าเขาไม่ใช่คนชอบตื่นทั้งเช้าสายบ่ายเย็น
ขอเข้าไปดูกล้องได้ไหมคะ ว่าถ่ายติดค้างคาวไหม
ขอบคุณที่รอบนี้ขอก่อน
ว่าแต่เมื่อคืนคุณได้ยินอะไร ที่เสียงเหมือนค้างคาวไหม
แล้วเสียงเหมือนค้างคาวนี่เป็นยังไง
ไม่น่าถามเลย
สิ่งเดียวที่กวนประสาทฉัน
คือความคิดที่ว่าค้างคาว อาจบุกทําลายสวนหลังบ้านของฉัน
คุณอาจเซอร์ไพรส์ก็ได้
ฉันไม่อยากเชื่อ ได้ผลจริงด้วย
ดีเลย แต่ดูจะเป็นค้างคาวทาวน์เซนด์หูใหญ่
ไม่ใช่เจ้าจิ้งจอกบินของเราแน่นอน
น่ารัก...
ออกแนวน่าชัง
และมีประโยชน์มากด้วย
อีกอย่าง ค้างคาวหาอาหารตอนกลางคืน เท่ากับคุณจะแทบไม่เห็นมัน
สุดท้ายฉันอาจเก็บกล่องนั่นไว้
แล้วเลิกใช้ยาฆ่าแมลงใช่ไหมคะ
เรื่องนั้นค่อยว่ากันอีกที
เป็นก้าวแรกที่ดีมากค่ะ
เรายังต้องหาคําตอบว่าจิ้งจอกบินกินอะไร
ถ้าไม่ใช่แมลง ก็ต้องเป็นเนื้อสัตว์ชนิดอื่นไม่ก็ผลไม้
ไม่ก็มนุษย์
ว่ากันตามที่ตกลง ฉันจะไปเอาเพื่อนลิงของเธอมาให้
- มันเป็นชิมแปนซีค่ะ - เหมือนกันแหละ
ชิมแปนซีเป็นลิงหางกุด ไม่ใช่ลิง...
ช่างเถอะ
ว่าแต่เราจะช่วยจิ้งจอกบินได้ยังไง
นั่นเป็นเรื่องที่เราต้องคิดหาทาง
ตามสัญญา เอาตุ๊กตาไปเลย
ขอบคุณค่ะ
สวัสดี เจ้าเคราเทา ฉันคิดถึงแกมากนะ
เดี๋ยว
คุณเย็บมันเหรอ
มันคงเย็บตัวเองได้มั้ง
ที่จริงแอบเป็นคนใจดีใช่ไหมครับ
รอเดี๋ยว ฉันมีอะไรจะให้พวกเธอ
ไง เพื่อนยาก ฉันคิดถึงแกเหมือนกัน
ฉันจะไม่ปล่อยให้แกคลาดสายตาอีก
ก่อนพวกเธอจะไป
ฉันคิดว่ามันอาจช่วยทดสอบได้ว่า ค้างคาวจิ้งจอกบินของพวกเธอชอบผลไม้ไหม
ปลอดยาฆ่าแมลงด้วยนะ
ทดสอบด้วยการชิม เป็นความคิดที่ดี
ตอนนี้เราก็ขาดแค่เนื้อ
ส้มกับฮอตดอกประจําที่
ฉันหิวจัง
เดวิด
อะไรล่ะ ก็มันนานเกินไปนี่
เดวิด เราต้องอดทน
จะได้เห็นว่าจิ้งจอกบิน กินผลไม้หรือเนื้อสัตว์กันแน่
เจ้าเคราเทา นั่นมันของล่อ
จิ้งจอกบินมาแล้ว
เจ้าเคราเทา ระวัง
ไม่นะ
จิ้งจอกบินไม่กินเนื้อ ไม่กินผลไม้
แต่มันดูดเลือดแน่นอน และเมนูวันนี้มีเจ้าเคราเทา
วิ่งสิ เจ้าเคราเทา
วิ่งเร็ว เจ้าเคราเทา
ระวังนะ
แกว่งไป เจ้าเคราเทา แกว่ง
ไปเร็ว
ค้างคาวมันต้องการอะไร
มันไม่ได้ตามเจ้าเคราเทา ไม่ได้กินมดบนตัวเรา
ผลไม้นี่เอง
จิ้งจอกบินไม่ได้ไล่ตามแก เจ้าเคราเทา มันจะเอาผลไม้
โยนทิ้งซะ
มาเร็ว เจ้าเคราเทา ทางนี้
ฉลาดเป็นส้มเลย เจน
- เข้าใจเนอะ ฉลาด... - เข้าใจแล้ว
ต้องอย่างนั้น อร่อยกว่าเลือดตั้งเยอะ ว่าไหม
เกิดอะไรขึ้น
ฉันว่าเขาคงให้ทุกคน เข้ามาเอาของของตัวเองคืน
จริงเหรอคะ
เพราะฉันคิดผิดเรื่องค้างคาว
เลยคิดว่าพวกเด็กก็อาจไม่แย่ไปซะทุกคน
เด็กสองสามคนแรกที่เข้ามาดูกล้าๆ กลัวๆ
กลายเป็นว่าในย่านนี้ฉันก็ดังนะเนี่ย
ครับ ใครจะไปเชื่อเรื่องพวกนั้น
- แล้ว - แล้วฉันก็คิดผิดเรื่องค้างคาวเหมือนกัน
- เหมือนกันเลย - ครับ
คุณเอาบ้านค้างคาวมาตั้งเพิ่มเหรอคะ
ก็เดี๋ยวเจ้าตัวแรกมันจะเหงา
- ฉันชื่อโรบินนะ - เจนค่ะ
เดวิดครับ ยินดีรับใช้
ขอบคุณสําหรับทุกอย่าง
บางทีเราน่าจะทําบ้านค้างคาว ไว้ในย่านนี้ให้มากกว่านี้
แผนการดี
แต่ไปช่วยจิ้งจอกบินกันก่อนดีกว่า
เราเกือบถึงแล้ว ได้เวลาปฏิบัติภารกิจให้จบ
ในเมื่อรู้แล้วว่าจิ้งจอกบินกินอะไร ตอนนี้เราก็ช่วยมันได้
ด้วยการปลูกผลไม้ให้พวกมันมีอาหารเพียงพอ
ไปกันเถอะ เจ้าเคราเทา
ไม่ต้องห่วง คราวนี้เราจะทําด้วยกัน
อย่างที่บอก ฉันจะไม่ปล่อยให้แกคลาดสายตาอีก
พร้อมไหม
เย่
มาช่วยกันอนุรักษ์จิ้งจอกบิน
- เจน - เดวิด
เธอได้คุยกับเขาหรือยัง
ลิซ่า พากุนตาลันเหรอ
ยัง ยังเลย
เธอเปิดวิทยุทิ้งไว้ได้ไหม ฉันจะได้ฟังด้วย
ฉันอยากรู้ทุกเรื่องเกี่ยวกับจิ้งจอกบิน
- พูดให้ถูกก็คือจิ้งจอกบินมงกุฎทอง - ตามนั้น
- นายกระซิบทําไม - ฉันควรต้องนอนแล้วน่ะสิ
เธอโชคดีที่แม่เธอยอมให้เธอนอนดึก เพื่อคุยกับลิซ่า
ยอดไปเลยนะที่เธออยู่ในฟิลิปปินส์
ที่นั่นเป็นที่เดียวที่พวกมันอาศัยอยู่น่ะ
ลิซ่าถึงได้รู้ทุกเรื่องเกี่ยวกับจิ้งจอกบิน
พูดให้ถูกก็คือจิ้งจอกบินมงกุฎทอง
เธอโทรมาแล้ว
- สวัสดีค่ะ ลิซ่า - ไง เจน
สวัสดีครับ ลิซ่า
เสียงใครน่ะ
เพื่อนหนูเองค่ะ เดวิด เขาพูดจากวิทยุ
เขาอยากคุยกับคุณด้วย
ไงจ๊ะ เดวิด
ผมอยากรู้จริงๆ ครับ ว่าทําไมมันถึงชื่อจิ้งจอกบินมงกุฎทอง
ดูซิว่าฉันจะพอมีรูปให้ดูไหม
นี่ไง
- อยากเห็นจัง - ไว้ฉันส่งรูปจากลิซ่าให้ดู
ในบรรดาค้างคาวกินผลไม้ 26 สายพันธุ์ในฟิลิปปินส์
มันเป็นค้างคาวชนิดเดียวที่มีมงกุฎทอง
รูปร่างเหมือนตัววีอยู่บนหัว
น่ารักจัง
พักหลังคุณได้เจอ จิ้งจอกบินมงกุฎทองบ้างไหมคะ
เจอสิ ไม่กี่วันก่อนนี้เอง
- ฉันออกไปหาพวกมันกลางทุ่งเลย - คุณโชคดีมากๆ
ที่พวกมันไม่ดูดเลือดเหมือนค้างคาวบางตัว
ฉันบอกแล้วว่าค้างคาวแวมไพร์ ไม่ดื่มเลือดมนุษย์
จิ้งจอกบินมงกุฎทองกินผลไม้ ถูกไหมคะ
ใช่จ้ะ จิ้งจอกบินมงกุฎทองชอบกินผลไม้
แต่ชอบมะเดื่อเป็นพิเศษ
ร้อยละ 79 ของสิ่งที่มันกินคือมะเดื่อ
และมะเดื่อก็ต้องพึ่งพาค้างคาว
เพราะมันจําเป็นต้องให้จิ้งจอกบิน ช่วยกระจายเมล็ดพันธุ์
งั้นพวกมันก็เหมือนเกษตรกรที่เพาะเมล็ดพันธุ์
ถูกต้องเลยจ้ะ เจน
นั่นกล้องโทรทรรศน์เหรอคะ คุณศึกษาอวกาศด้วยเหรอ
ผมชอบอวกาศ
อันที่จริงมันคือกล้องส่องเป้าน่ะ
เป็นอุปกรณ์ที่เราเอาไว้ส่องดูจิ้งจอกบิน
จําแนกแยกแยะและนับจํานวน
ฉันจะให้ดูว่าเราทํายังไง
เราต้องรอจนเช้าตรู่
ซึ่งเป็นตอนที่ค้างคาวทุกตัว จะบินออกจากตําแหน่งเกาะนอน
เราจะนับพวกมันตอนนั้นแหละ
มีเหลืออยู่เท่าไหร่คะ
ค้างคาวพวกนี้มีอยู่ ประมาณ 10,000 ถึง 20,000 ตัว
ที่หลงเหลืออยู่ในฟิลิปปินส์
ทําไมจิ้งจอกบินถึงใกล้สูญพันธุ์คะ
ค้างคาวน่ะไม่ชอบให้เรา เข้าไปในที่อยู่อาศัยของพวกมัน
เพราะนั่นคือการทําลาย
งั้นเราช่วยอะไรได้บ้างครับ
พลังของชุมชนและอาสาสมัครนั้น
เป็นสิ่งที่มองข้ามไม่ได้
ดูรูปที่ชาวฟิลิปปินส์ ช่วยเราปกป้องค้างคาวสิ
ฉันสอนให้พวกเขานับและจําแนกค้างคาว
พวกเขาคือเหตุผล
ที่อาณานิคมของจิ้งจอกบิน ยังคงอยู่และมีชีวิตเรื่อยมา
ถ้าค้างคาวฟิลิปปินส์สายพันธุ์หนึ่งหายไป
ไม่เพียงแต่เป็นการสูญเสีย ความหลากหลายทางชีวภาพในฟิลิปปินส์เท่านั้น
แต่เป็นการสูญเสียของโลกใบนี้ด้วย
เพราะยังไงก็แล้วแต่ ทุกสิ่งทุกอย่างล้วนเชื่อมโยงกัน
แต่จากตรงนี้พวกเราจะช่วยได้ยังไง
บอกเล่าเรื่องราวดีๆ เกี่ยวกับค้างคาวก็ช่วยได้นะ
มันอาจช่วยให้คนที่กลัวค้างคาวเปลี่ยนความคิด
และเมื่อคนเราเริ่มเข้าใจ เราก็จะเริ่มใส่ใจ
- เราทําแบบนั้นได้นะ เจน - ใช่ เราทําได้อยู่แล้ว
เดวิด พี่คุยกับใครน่ะ
เปล่า ไม่ได้คุยกับใคร นอนต่อเถอะมิลลี่
ผมต้องวางแล้ว ขอบคุณนะครับ ลิซ่า
พรุ่งนี้คุยกัน เจน
ขอบคุณที่พูดคุยกับเรานะคะ ลิซ่า
เราจะช่วยสัตว์ให้ได้มากที่สุดเท่าที่เราทําได้
ไม่ว่าพวกมันจะอยู่ที่นี่หรือในฟิลิปปินส์
ฝันดีนะจ๊ะ
บ๊ายบาย
(อะเซโรดอน จูเบตัส - ค้างคาวผลไม้ รักษ์โลก)
(จิ้งจอกบินมงกุฎทอง ลิซ่า พากุนตาลัน)
คําบรรยายโดย พฤกษา รุ่งศิริทิพย์